EK-RYHMÄN HAKU KAUDELLE 2015-16

Haku alkaa 10.8, päättyy 31.8 (kirjallinen hakemus, kts. liite kotisivuilla)

Koetanssi kaikille hakijoille ke 2.9 klo 19-20.30 / Seppäläntien sali

HAKEMINEN

EK-ryhmään voi hakea 13-vuotiaat ja sitä vanhemmat tanssinharrastajat (7lk.=>).

Hakijalla tulee olla taustaa tanssinharrastuksesta.

EK-ryhmän valinta tapahtuu sekä kirjallisten hakemusten että koetanssin perusteella.

Hakukaavakkeen voi täyttää suomeksi/ruotsiksi/englanniksi.

Koetanssin tehtävistä vastaavat Susanna Karvinen ja Beniamino Borghi, jotka kuuluvat myös ns. valintaraatiin yhdessä rehtori Kati Kivilahti-Fageruddin kanssa.

Hakijoille ilmoitetaan valinnan tuloksesta tekstiviestitse viimeistään 4.9.

SISÄLTÖ & SÄÄNNÖT

Loviisan Tanssiopisto tarjoaa tanssin erikoiskoulutus mahdollisuuden nuorille, jotka haluavat käyttää vapaa-aikaansa tanssien. EK:laiset ovat motivoituneita tanssin harrastajia, jotka haluavat treenata useita kertoja viikossa, esiintyä ja kehittää itseään monipuolisesti tanssin saralla. EK:laiset sitoutuvat treenaamaan valitsemillaan lukujärjestyksemme tunneilla (2-3x/vko) sekä EK:n omalla treenitunneilla (ke klo 18.30-20.00).

Ryhmän vastuuopettajana toimii Susanna Karvinen, yhteistyössä muiden tanssinopettajien sekä rehtorin kanssa. Rehtori vastaa EK-ryhmän toiminnan kokonaissuunnittelusta ja käytännön järjestelyistä.

EK-ryhmäläiset saavat vuoden aikana useita eri esiintymismahdollisuuksia. Ryhmä pääsee nauttimaan yksilöihin panostavasta opetuksesta: syykauden 2015 aikana jokaiselle EK:laiselle laaditaan omat tavoitteet kuluvalle lukuvuodelle.

Mahdollisuuksien ja tarpeen mukaan EK-ryhmälle järjestetään tanssinharrastusta syventäviä tiiviskursseja.

Lukuvuoden aikana ryhmälle saatetaan antaa myös joitain tanssiopiston toimintaan liittyviä tehtäviä.

EK-ryhmäläisellä tulee olla 3-4 tanssituntia/vko, joista yksi on ryhmän oma EK-tunti Susannan kanssa.

Tanssituntivalikoima tulee olla mahdollisimman monipuolinen. Loviisan Tanssiopistolla on oikeus vaikuttaa oppilaan tuntivalintoihin.

Loviisan Tanssiopiston huippuosaajina, EK-ryhmäläisiltä edellytetään hyvien tapojen mukaista käytöstä eri edustustilanteissa sekä kunnioitusta muita tanssiharrastajia ja tanssiopiston henkilökuntaa kohtaan.

EK:laisten tulee osallistua tunneille säännöllisesti. Mikäli oppilas ei käy valitsemillaan tunneilla säännöllisesti, erotetaan hänet EK-ryhmästä, jolloin tunnit muuttuvat normaalihintaiseksi.

ILMOITTAUTUMINEN & ILMOITTAUTUMISEN PERUUTUS

EK-ryhmän hakijat ilmoittautuvat normaalisti valitsemilleen tunneille.

EK-ryhmään sitoudutaan koko lukuvuodeksi.

Mikäli hakijaa ei valita EK-ryhmään, eikä hän valintatuloksen jälkeen halua sitoutua kaikkiin valitsemiinsa tunteihin, tulee hänen ilmoittaa siitä toimistoon heti sähköpostitse elina@loviisantanssiopisto.fi, jolloin siihen asti käydyistä tunneista(jotka lopetettu) ei peritä maksua. Lasku tulee normaalisti (jatketuista) tunneista.

Halutessaan EK-ryhmään valittu oppilas voi keskeyttää opintonsa, mutta vain sähköpostitse. Jos oppilas keskeyttää opintonsa ennen lukukausimaksun ensimmäistä eräpäivää, maksetaan keskeytysilmoitukseen mennessä olleiden tuntien määrä normaalin kertamaksun mukaan huolimatta siitä onko tunneilla käyty.

Mikäli keskeytys tehdään vasta eräpäivän jälkeen, lukukausi maksetaan kokonaisuudessaan. Keskeytetyn lukukauden maksusta ei saa rahallista palautusta.

MAKSUT

Syyskausi = 400 € (15 opetusvkoa)

Sisältää oppilaan valitsemat tunnit 3-4/vko, sisältäen EK:n oman keskiviikon tunnin.

Kevätkausi = 450 € (17 opetusvkoa)

Palautukset ja hyvitykset vain lääkärintodistusta vastaan normaalien sääntöjen mukaan.

SYYSKAUDEN ALOITUS

Lukujärjestyksen mukaiset tunnit käynnityvät ma 24.8 alkaen. EK-ryhmään hakevat oppilaat aloittavat normaalisti valitsemillaan tunneilla ennen koetanssia ja valintatulosten vahvistamista.

Mahdolliset, tarvittavat tuntimuutokset astuvat voimaan 7.9 lähtien.

EK-tuntia ei pidetä vielä ensimmäisellä opetusviikolla 26.8.

TIEDUSTELUT

Kati Kivilahti-Fagerudd p. 050-5921393 / kati@loviisantanssiopisto.fi